Vaatamata  sellele, et me võrdleme ennast pidevalt teistega, on LHVs julgust teatud olukordades teistest erineda. Kui aktsiad langevad, siis me müüme aktsiaid, mitte ei säilita mõne teoreetilise mudeli poolt etteantud osakaale. Ka praegu on meie fondides aktsiaid oluliselt vähem kui lubatud, sest kardan, et maailma suuremad aktsiaturud on hetkel liiga riskantsed. Aasta alguses, kui aktsiate hinnad tõusid, jäime me teistest veidikene maha. Viimase kolme kuu jooksul, kui aktsiate hinnad on langenud, oleme aga suurematest  fondidest mõne protsendiga mööda läinud.